Verð á áburði til bænda hefur hækkað mikið frá því í fyrra. Tonn af áburði sem kostaði í fyrra um 57 þúsund krónur kostar í ár um 120 þúsund krónur, eða rúmlega tvöfalt meira.
Sláturfélag Suðurlands kynnti í gær áburðarverð fyrir næsta ár en á hverju ári gefa fyrirtæki sem flytja inn tilbúinn áburð út verð til bænda. SS er fyrst fyrirtækja til að kynna verðskrá sína.
Hækkanirnar eru mismiklar en sumar tegundir eru rúmlega tvöfalt dýrari en í fyrra á hvert tonn. Í umsögn Bændasamtakanna um fjárlagafrumvarpið er áhyggjum lýst yfir vegna hækkandi áburðarverðs. Ástæðurnar fyrir hækkuninni eru sagðar margar en meðal annars er þaðrakið til hækkandi orkuverðs í Evrópu.Gunnar Þorgeirsson formaður Bændasamtakanna segir hækkanirnar koma til vegna nokkra samverkandi þátta. Til að mynda flytja Rússar og Kínverjar minna út af áburði en áður.
Við höfum svosem verið að undirbúa menn undir þessar hækkanir því við erum búnir að vera að horfa á það á haustdögum stefna í þessa átt þar sem virðist vera gríðarlega hátt orkuverð í hinni stóru Evrópu sem gerir þetta svolítið af verkum að þetta er að raungerast á þessum skala. Við höfum rætt það alveg frá því í haust að menn þurfi svolítið að nýta betur þá resourca sem þeir eiga, húsdýraáburð og annað og fá leiðbeiningar um áburðaráætlanir.
Samtökin hafa fundað með Svandísi Svavarsdóttur landbúnaðarráðherra og lýst yfir áhyggjum af hækkandi verði. Til lengri tíma litið segir Gunnar að menn verði að vera opnir fyrir notkun á ýmsum öðrum næringargjöfum fyrir nytjaplöntur. Það hafi verið gleðilegt að heyra af áformum um að byggja áburðarverksmiðju í tengslum við orkugarð Austurlands á Reyðarfirði í vikunni.
Ég er nú svo bjartsýnn að ég vona að þetta sé tímabundið covid/orkuverð til lengri framtíðar en auðvitað þurfum við að leita fleiri lausna í áburðargjöf á Íslandi. Ég hef haft þá skoðun að íslendingar eiga að frameiða sinn áburð sjálfir. Auðvitað þurfum við að horfa til þess í loftslagstilliti hvernig við drögum úr áburðarnotkun. Þetta hvetur okkur enn og meira til dáða í því að leita annara lausna en að gera þetta með þessum hætti.